রাষ্ট্রপতি জন্ এফ. কেনেডি একজন ক্যাথলিক ছিলেন| একদিন তিনি বিলি গ্রাহামের সঙ্গে গল্ফ খেলছিলেন| তিনি মিঃ গ্রাহামকে বলছিলেন যে ক্যাথলিক মন্ডলী খ্রীষ্টের দ্বিতীয় আগমন বিশ্বাস করে| তারা ধর্ম্মবিশ্বাস মুখস্থ করে যাতে বলা হচ্ছে, “তথা হইতে তিনি আসিবেন, এবং জীবন্ত এবং মৃতদের বিচার করিবেন|” কিন্তু রাষ্ট্রপতি কেনেডি দ্বিতীয় আগমনের বিষয়ে আরও বেশি করে জানতে চেয়েছিলেন| ষাট বছর আগে তখন স্যর উইনস্টন চার্চিল গ্রেট ব্রিটেনের প্রধানমন্ত্রী ছিলেন| নবীন সুসমাচার প্রচারক বিলি গ্রাহাম একবার অগ্রদূতের মতন লন্ডন শহরের, ১০ নং ডাউনিং স্ট্রীটে অবস্থিত তার কর্মস্থানে গিয়েছিলেন| চার্চিল তাকে উদ্দেশ্য করে বলেছিলেন, “আমি মনে করি না যে পৃথিবী আর খুব বেশিদিন চলবে| আমাদের সব সমস্যা আমাদের নাগালের বাইরে রয়েছে|” আজকের দিনের প্রায় প্রত্যেক নেতৃস্থানীয় ব্যক্তিরা মনে হয় এই ভীতি অনুভব করছেন| যে যুগে আমরা বসবাস করছি সেই যুগ আমাদের চোখের সামনেই শেষ হয়ে আসছে| মনে হচ্ছে যেন আমরা এগিয়ে চলেছি ইতিহাসের চরম পরিণতি এবং জগতের শেষ দিনের দিকে|